ΓΡΑΠΤΗ ΕΡΩΤΗΣΗ E-3140/02

υποβολή: Giacomo Santini (PPE-DE) προς την Επιτροπή

(4 Νοεμβρίου 2002)

Θέμα: Ο μη σύννομος χαρακτήρας της Οδηγίας 91/67/ΕΟΚ

Η ισχύουσα κοινοτική νομοθεσία περίγειονομικών ελέγχων στηνδατοκαλλιέργεια περιλαμβάνει περίπλοκες διατάξεις σχετικά με την αναγνώριση ζωνών ή εκμεταλλεύσεων με ιδιαίτερα χαρακτηριστικά ως εγκεκριμένων ζωνών ή εγκεκριμένων εκμεταλλεύσεων. Ειδικότερα, οι διατάξεις της Οδηγίας 91/67/ΕΟΚ(1) και τα συνακόλουθα μέτρα εφαρμογής αναφέρουν λεπτομερώς τους όρους οι οποίοι διέπουν τις διαδικασίες εργαστηριακών αναλύσεων και ελέγχων που πρέπει να διεξάγουν οι διάφορες εθνικέςγειονομικές αρχές και επιβάλλουν, σε περίπτωση εμφανίσεως συγκεκριμένων παθολογικών συμπτωμάτων, εξαιρετικά αυστηρά μέτραγειονομικής προστασίας τα οποία βλάπτουν το δικαίωμα ιδιοκτησίας. Στις ανωτέρω διατάξεις δεν προβλέπεται ούτε η παρουσία ζωοτεχνικού εμπιστοσύνης της ενδιαφερόμενης εκμετάλλευσης κατά την διεξαγωγή των εν λόγω αναλύσεων και ελέγχων αλλά ούτε και απαιτείται έστω και η διεξαγωγή αναλύσεων διασταύρωσης, ακόμη και όταν η επιβίωση των εκμεταλλεύσεων, που είναι συνήθως μικρών διαστάσεων, εξαρτάται από τα αποτελέσματα των ανωτέρω αναλύσεων και ελέγχων. Οι διατάξεις αυτές προσβάλλουν κατάφορα το δικαίωμα ιδιοκτησίας που αποτελεί θεμελιώδες δικαίωμα του ανθρώπου και δεν μπορεί να περιορίζεται κατά τρόπο δυσανάλογο προς τον επιδιωκόμενο σκοπό.

Λαμβάνονταςπόψη τα ανωτέρω, ποια ερμηνεία δύναται να δώσει η Επιτροπή στις ως άνω ισχύουσες διατάξεις· Δεν κρίνει η Επιτροπή ότι οι διατάξεις αυτές προσβάλλουν το δικαίωμα ιδιοκτησίας και, σε καταφατική περίπτωση, τι μέτρα σκοπεύει να λάβει για να τεθεί τέρμα στον παράνομο χαρακτήρα των διατάξεων αυτών·

(1) ΕΕ L 46 της 19.2.1991, σελ. 1.

Απάντηση του κ. Byrne εξ ονόματος της Επιτροπής

(11 Δεκεμβρίου 2002)

Το άρθρο 295 της συνθήκης ΕΚ προβλέπει ότι η παρούσα Συνθήκη δεν προδικάζει με κανένα τρόπο το καθεστώς της ιδιοκτησίας στα κράτη μέλη.

Μολονότι το δικαίωμα ιδιοκτησίας θεωρείται ως θεμελιώδες δικαίωμα, αυτό το δικαίωμα πρέπει να είναι ισόβαρο με άλλα θεμελιώδη δικαιώματα όπως είναι η προστασία της δημόσιαςγείας και της ασφάλειας.

Τα μέτρα που λήφθηκαν για τον έλεγχο της επιδημικής έκρηξης των ζωικών νόσων, ανεξάρτητα αν πρόκειται για χερσαία ή θαλάσσια ζώα, ενδέχεται, για το συμφέρον του γενικού κοινού καθώς και για το συμφέρον των παραγωγών των εν λόγω προϊόντων, να απαιτούν προσωρινούς περιορισμούς στην άσκηση ορισμένων δικαιωμάτων ιδιοκτησίας.

Παρόμοια ερώτηση με αυτή που έθεσε το αξιότιμο μέλος του Κοινοβουλίου αποτελεί προς στιγμή το θέμα μιας αίτησης για την έκδοση προδικαστικής απόφασης πουποβλήθηκε στο Δικαστήριο των Ευρωπαϊκών Κοινοτήτων (συνεκδικαζόμενες αποφάσεις C-20/00 και C64/00).

Σχετικά με τη δυνατότητα των ενδιαφερόμενων να έχουν έναν εμπειρογνώμονα παρόντα τη στιγμή της πραγματοποίησης των εργαστηριακών αναλύσεων δειγμάτων, ή πράγματι η λήψη πρόσθετου δείγματος για ανεξάρτητη ανάλυση, η άποψη της Επιτροπής είναι ότι, ενώ αυτό δεν προβλέπεται ρητώς στο κείμενο της οδηγίας του Συμβουλίου 91/67/ΕΟΚ της 28ης Ιανουαρίου 1991 σχετικά με τους όρουςγειονομικού ελέγχου που διέπουν τη διάθεση στην αγορά ζώων και προϊόντωνδατοκαλλιέργειας, ή στις διατάξεις εφαρμογής της Επιτροπής, δεν απαγορεύεται όμως επ' ουδενί από την κοινοτική νομοθεσία. Τα κράτη μέλη είναι συνεπώς ελεύθερα να παραχωρήσουν τέτοιου είδους δικαιώματα διασταύρωσης των αναλύσεων σύμφωνα με τη νομοθετική και διοικητική τους παράδοση.